ປ. ໂອບາມາ ກ່າວວ່າ ສຫລ ບໍ່ຄວນກາງຕໍ່ ແຕ່ອຳນາດ ທາງທະຫານ ຢ່າງດຽວ
ປະທານາທິບໍດີ ໂອບາມາ ກ່າວຢູ່ໃນຍຸດທະສາດ ຄວາມປອດໄພແຫ່ງຊາດ ຂອງທ່ານວ່າ ສຫລ ບໍ່ຄວນກາງຕໍ່ ແຕ່ອຳນາດທາງທະຫານ ພຽງຢ່າງດຽວ ເພື່ອຮັບມືກັບ ບັນຫາທາ້ທາຍ.
ນີ້ເປັນພຽງເທື່ອທີສອງ ນັບແຕ່ໄດ້ເປັນປະທານາທິບໍດີ ທ່ານ Barack Obama ໄດ້ເປີດເຜີຍຍຸດທະສາດດ້ານຄວາມປອດ ໄພແຫ່ງຊາດຂອງທ່ານ ໂດຍກ່າວວ່າ ສະຫະລັດບໍ່ຄວນເຮັດ ໃນສິ່ງ ທີ່ເກີນຄວາມສາມາດຫລືກາງຕໍ່ອາໄສແຕ່ພຽງອຳນາດ ທາງທະຫານຢ່າງດຽວເທົ່ານັ້ນໃນການປະເຊີນໜ້າກັບບັນຫາ ທ້າທາຍຕ່າງໆ ຂອງໂລກ ທີ່ປຶກສາດ້ານຄວາມປອດໄພແຫ່ງ ຊາດຂອງທຳນຽບຂາວ ທ່ານນາງ Susan Rice ໄດ້ຊີ້ແຈງເຖິງຍຸດທະສາດດັ່ງກ່າວ ຢູ່ໃນຄຳປາໄສ ທີ່ນະຄອນ ຫລວງວໍຊິງຕັນ ໃນວັນສຸກວານນີ້ ມັນເປັນບັນຫາທີ່ສັບສົນ ກະຈັດກະຈາຍ ຫລາກຫລາຍ ແຕ່ບໍ່ກ່ຽວກັບການເປັນຢູ່ໃນປັດຈຸບັນ ທ່ານນາງ Susan Rice ທີ່ປຶກສາດ້ານຄວາມປອດໄພແຫ່ງຊາດທຳນຽບຂາວ ກ່າວວ່າ ທຸກໆມື້ ທ່ານນາງເລີ້ມຕອນເຊົ້າຂອງທ່ານນາງ ດ້ວຍການລາຍງານທີ່ກວມເອົາການຂົ່ມຂູ່ ທີ່ຮ້າຍແຮງຕ່າງໆ ຢູ່ໃນເວທີຂອງໂລກ ແຕ່ເຖິງແມ່ນວ່າ ຈະເປັນເລື້ອງການແຜ່ລະບາດອີໂບລາ ຫລືການຮຸກຮານຂອງ ຣັດເຊຍ ທ່ານນາງ Rice ໄດ້ກ່າວຕໍ່ບັນດາຜູ້ຟັງ ທີ່ສະຖາບັນ Brookings ໃນນະຄອນຫລວງວໍຊິງ ຕັນວ່າ ໂລກຈະເປັນບ່ອນທີ່ມີຄວາມແຕກຕ່າງຢ່າງຈະແຈ້ງ ໂດຍປາດສະຈາກການນຳພາຂອງ ສະຫະລັດເພື່ອປະເຊີນໜ້າກັບ ບັນຫາທ້າທາຍທັງຫລາຍ ທ່ານນາງ Susan Rice ກ່າວວ່າ “ປາດສະຈາກພວກເຮົາແລ້ວ ຣັດເຊຍຈະບໍ່ມີການເສຍ ຫາຍໃດໆໃນການປະພຶດປະຕິບັດຂອງຕົນຢູ່ໃນຢູເຄຣນ ແທນທີ່ ຈະເປັນຈັ່ງອັດຕາເງິນ ruble ກຳລັງຕົກຕຳ່ຢ່າງໜັກ ແລະ ຣັດເຊຍກຳລັງໄດ້ຮັບຜົນກະທົບຢ່າງຮ້າຍແຮງ ຕໍ່ການ ເຍາະເຍີ້ຍຕໍ່ກົດລະບຽບກົດໝາຍ ປາດສະຈາກພວກເຮົາ ຈະບໍ່ມີການໂຈມຕີທາງທະຫານ ຫລື 60 ປະເທດທຳການຕໍ່ຕ້ານ ກັບການບຸກຄືບໜ້າຂອງກຸ່ມອິສລາມ ມັນຈະບໍ່ມີໂອກາດ ກ່ຽວກັບການຕົກລົງ ຂອງໂລກໃນເລື້ອງການປ່ຽນແປງຂອງດິນຟ້າອາກາດ ” ທ່ານນາງ Rice ໄດ້ກ່າວຊໍ້າເຖິງອັນທີ່ ປະທານາທິບໍດີ Obama ມັກກ່າວຢູ່ເລື້ອຍໆ ກ່່ຽວ ກັບນະໂຍບາຍຕ່າງປະເທດຂອງສະຫະລັດທີ່ວ່າ ມັນບໍ່ກ່ຽວກັບວ່າ ສະຫະລັດເປັນຜູ້ນຳ ຫລືບໍ່ ແຕ່ກ່ຽວກັບວ່າ ສະຫະລັດຈະເປັນຜູ້ນຳພາຢ່າງໃດ